
הנדון: הקשר בין ישראל לדרום אפריקה בשנים 1972-1994
סימוכין: פנייתך מיום 6/4/17

שלום רב,

הבדיקה שנערכה במשרדנו העלתה כי החומר הנוגע ליחסים בין ישראל לדרום אפריקה בשנים אליהם מתייחסת הבקשה, הועבר רובו ככולו לגנזך המדינה. כידוע, בהתאם להוראת סעיף 14(ד) לחוק חופש המידע, הוראות חוק זה אינן חלות על מידע שהועבר לגנזך המדינה. באפשרותך לפנות אם כן לגנזך המדינה ועל פנייתך יחולו הוראות חוק הארכיונים, התשט"ו-1955, והתקנות שהותקנו מכוחו.

יחד עם זאת, במשרד החוץ אותרו שני מסמכים הרלוונטיים לבקשה. מצ"ב אחד המסמכים, שרשימת המכותבים בו הושחרה מאחר שחשיפתה מקימה חשש לפגיעה ביחסי החוץ של ישראל, לפי סעיף 9(א)(1) לחוק חופש המידע, התשנ"ח-1998. אשר למסמך הנוסף, אנו מנועים ממסירתו מחשש לפגיעה ביחסי החוץ של ישראל, לפי סעיף 9(א)(1) לחוק חופש המידע.

בהתאם להוראת סעיף 7(ו) לחוק חופש המידע, באפשרותך לעתור על החלטה זו לבית המשפט לענינים מינהליים בירושלים בתוך 45 יום. 

הממונה על יישום חוק חופש המידע

